Luftimi i radikalizmit islamik
Mourad Benchellali, një ish i burgosur në Guantanamo, ka nisur një fushatë kundër bashkimit të të rinjve me grupet xhihadiste
Nëse jeta e Mourad Benchellalit do të kishte shkuar ashtu siç e kishte planifikuar, ai nuk do të ishte këtu, duke paralajmëruar për rreziqet e Islamit radikal. Katërmbëdhjetë vjet më parë, ai ishte i fejuar dhe kishte një vend pune. Pastaj ai shkoi në Afganistan dhe jeta e tij u përmbys. Ai thotë se vëllai i tij i madh e mashtroi duke i thënë se do të shkonin për pushime. Në vend të kësaj, ai përfundoi në një kamp trajnimi të al-Kaidës dhe disa muaj më vonë, në burgun amerikan të Guantanamos. Sot, zoti Benchellali është kthyer në shtëpinë e tij në Venissieux, një qytet në periferi të Lionit, në Francën qendrore. Ai po ndan me të tjerët historinë e tij në mënyrë që të rinjtë të mendojnë seriozisht para se t’i bashkohen xhihadistëve në Lindjen e Mesme: Analistja e çështjeve të Lindjes së Mesme dhe Afrikës së Veriut, Mansouria Mokhefi thotë se edhe autoritetet franceze janë në kërkim të përgjigjeve: Këto janë pyetjet me të cilat po ndeshet i gjithë vendi, veçanërisht qytetet si Venissieux, ku papunësia në mesin e të rinjve është e lartë dhe shitja ilegale e drogës është rritur. Këtu është rritur zoti Benchellali dhe në këtë vend vëllai i tij i madh u radikalizua. Zoti Benchellali thotë se ai ka paguar çmimin për mashtrimin nga vëllai i tij. Ai ka kaluar 30 muaj në Guantanamo para se të transferohej në një burg francez. Ai ka shkruar një libër mbi përvojën e tij, të titulluar “Një Udhëtim drejt Ferrit”. Në fillim, pak francezë treguan interes për librin. Por, kjo ndryshoi ndërkohë që frika nga islami radikal filloj të rritej. Sot, amvisja Chahrazed Bourih është në mesin e atyre që besojnë se zoti Benchellali mund të ndihmojë në ndryshimin e mendjeve të të rinjve. Por analistja Mokhefi thotë se ndërsa zoti Benchellali mund të bëjë një ndryshim, ai nuk mund të krahasohet me propragandën e ekstremistëve islamikë: Zoti Benchellali ka rindërtuar jetën e tij. Përvoja e tij e hidhur ka mbaruar. Tani ai shqetësohet për të tjerët dhe ky është vetëm fillimi.